CELEX: 32010D0715
Language: fi
Date: 2010-11-25 00:00:00
Title: 2010/715/: Komission päätös, annettu 25 päivänä marraskuuta 2010 , luvan antamisesta rauta-II-ammoniumfosfaatin saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2010) 8191)

26.11.2010   
            
            
               FI
            
            
               Euroopan unionin virallinen lehti
            
            
               L 310/16
            
         KOMISSION PÄÄTÖS,
   annettu 25 päivänä marraskuuta 2010,
   luvan antamisesta rauta-II-ammoniumfosfaatin saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla K(2010) 8191)
   (Ainoastaan ranskankielinen teksti on todistusvoimainen)
   (2010/715/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Yritys Cantox Health Sciences International esitti 21 päivänä lokakuuta 2008 yrityksen Nestec Ltd puolesta Irlannin toimivaltaisille viranomaisille hakemuksen rauta-II-ammoniumfosfaatin saattamisesta markkinoille elintarvikkeiden uutena ainesosana.
            
         
               (2)
            
            
               Irlannin toimivaltainen elintarvikkeiden arviointielin antoi 20 päivänä marraskuuta 2008 ensiarvioraporttinsa. Raportissaan viranomainen päätteli, että tarvittiin lisäarviointia.
            
         
               (3)
            
            
               Komissio ilmoitti hakemuksesta kaikille jäsenvaltioille 23 päivänä joulukuuta 2008. Euroopan elintarviketurvallisuusviranomaiselta EFSAlta pyydettiin arviointia 28 päivänä huhtikuuta 2009.
            
         
               (4)
            
            
               EFSA antoi 14 päivänä huhtikuuta 2010 komission pyytämän lausunnon (2) rauta-II-ammoniumfosfaatin turvallisuudesta, kun sitä lisätään väestölle tarkoitettuihin elintarvikkeisiin (myös ravintolisiin) ravitsemuksellisista syistä raudan lähteeksi. Lausunnossa EFSA totesi, ettei rauta-II-ammoniumfosfaatin käyttö ehdotetuissa määrin aiheuta turvallisuusriskiä, kunhan raudalle asetettuja turvallisuusrajoja ei ylitetä.
            
         
               (5)
            
            
               Erityisruokavaliovalmisteisiin ravitsemuksellisessa tarkoituksessa lisättävistä aineista 13 päivänä lokakuuta 2009 annetussa komission asetuksessa (EY) N:o 953/2009 (3), ravintolisiä koskevan jäsenvaltioiden lainsäädännön lähentämisestä 10 päivänä kesäkuuta 2002 annetussa Euroopan parlamentin ja neuvoston direktiivissä 2002/46/EY (4) ja/tai vitamiinien, kivennäisaineiden ja eräiden muiden aineiden lisäämisestä elintarvikkeisiin 20 päivänä joulukuuta 2006 annetussa Euroopan parlamentin ja neuvoston asetuksessa (EY) N:o 1925/2006 (5) säädetään vitamiinien, kivennäisaineiden ja muiden aineiden käytöstä elintarvikkeissa. Luvan antamisella rauta-II-ammoniumfosfaatille ei pitäisi rajoittaa näiden säädösten vaatimusten soveltamista.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Sallitaan raudanlähteenä käytettävän, liitteessä annetun kuvauksen mukaisen rauta-II-ammoniumfosfaatin saattaminen markkinoille unionissa elintarvikkeiden uutena ainesosana rajoittamatta kuitenkaan asetuksen (EY) N:o 953/2009, direktiivin 2002/46/EY ja/tai asetuksen (EY) N:o 1925/2006 erityisten säännösten soveltamista.
   2 artikla
   Tällä päätöksellä sallitun elintarvikkeiden uuden ainesosan nimitys sitä sisältävien elintarvikkeiden pakkausmerkinnöissä on ”rauta-II-ammoniumfosfaatti”.
   3 artikla
   Tämä päätös on osoitettu Nestec Ltd.:lle, Avenue Nestlé 55, CH-1800 Vevey, Sveitsi.
   
      Tehty Brysselissä 25 päivänä marraskuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  EFSA Journal 2010; 8(5); 1584.
   
      (3)  EUVL L 269, 14.10.2009, s. 9.
   
      (4)  EYVL L 183, 12.7.2002, s. 51.
   
      (5)  EUVL L 404, 30.12.2006, s. 26.
   
      LIITE
      
         RAUTA-II-AMMONIUMFOSFAATIN OMINAISUUDET
      
      Kuvaus: Rauta-II-ammoniumfosfaatti on harmaata/vihreää hienojakoista jauhetta, joka ei käytännössä liukene veteen, mutta liukenee laimeisiin mineraalihappoihin.
      CAS-nro: 10101-60-7
      Kemiallinen kaava: FeNH4PO4
      
      Rakennekaava: 
      
         
      Rauta-II-ammoniumfosfaatin kemialliset ominaisuudet: 
      
                  5-prosenttisen liuoksen pH
               
               
                  6,8–7,8
               
            
                  Rauta (yhteensä)
                  Rauta (II)
                  Rauta (III)
               
               
                  vähintään 28 %
                  22 % – 30 % (w/w)
                  enintään 7 % (w/w)
               
            
                  Ammoniakki
               
               
                  5 % – 9 % (w/w)
               
            
                  Vesipitoisuus
               
               
                  enintään 3 %